ମୋକ୍ସେଟୁମୋମାବ ପାସୁଡୋଟକ୍ସ, ବିକ୍ରୟ ନାମ ଲୁମୋକ୍ସିଟି, ଏକ ଔଷଧ ଯାହା ହେୟାରି ସେଲ ଲିଉକେମିଆ   ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ଯେତେବେଳେ ଅନ୍ୟ ଚିକିତ୍ସା କାମ କରେ ନାହିଁ ସେତେବେଳେ ଏହା ବ୍ୟବହୃତ ହୁଏ । ଏହା ଏକ ଶିରାରେ ଇଞ୍ଜେକସନ ଆକାରରେ ଧୀରେ ଧୀରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଫୁଲା, ଅଇ, ମୁଣ୍ଡବିନ୍ଧା, ଜ୍ୱର, ତରଳ ଝାଡ଼ା, ଯକୃତ ପ୍ରଦାହ, କମ୍ ପ୍ଲାଟେଲେଟ୍ ଏବଂ କମ୍ ଲିମ୍ଫୋସାଇଟ୍ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ କ୍ୟାପିଲାରୀ ଲିକ୍ ସିଣ୍ଡ୍ରୋମ, ହେମୋଲାଇଟିକ ୟୁରେମିକ୍ ସିଣ୍ଡ୍ରୋମ  , ବୃକ୍‌କ ସମସ୍ୟା ଏବଂ ଇଲେକ୍ଟ୍ରୋଲାଇଟ୍ ଅସ୍ୱାଭାବିକତା ହୋଇପାରେ  ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହା ସାଇଟୋଟକ୍ସିନ ସଂଯୁକ୍ତ ସିଡି୨୨ ସହିତ ଅନୁବନ୍ଧିତ ହୋଇଥାଏ । ୨୦୧୮ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ମୋକ୍ସେଟୁମୋମାବ ପାସୁଡୋଟକ୍ସକୁ ଅନୁମୋଦନ କରାଯାଇଥିଲା । ୨୦୨୧ ମସିହାରେ ଏହା ୟୁରୋପ ଏବଂ ବ୍ରିଟେନରେ ଅନୁମୋଦିତ ହୋଇଥିବାବେଳେ ସେହି ବର୍ଷ ପରବର୍ତ୍ତୀ ସମୟରେ ଏହାକୁ ପ୍ରତ୍ୟାହାର କରି ନିଆଯାଇଥିଲା । ଯୁକ୍ତରାଷ୍ଟ୍ରରେ ପ୍ରତି ୧ ମିଗ୍ରା ଔଷଧର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୨୨୦୦ ଡଲାର ଥିଲା ।